《杂诗》
唐代·张彪

富贵多胜事，贫贱无良图。上德兼济心，中才不如愚。

商者多巧兼，农者争膏腴。儒生未遇时，衣食不自如。

久与故交别，他荣我穷居。到门懒入门，何况千里馀。

君子有褊性，矧乃寻常徒。行行任天地，无为强亲疏。

作者简介：张彪（公元720年—778年）字抱虚，颍上（今河南登封一带）人。为人性高简。与孟云卿为中表，俱工古调，又善草书，好神仙长生之事，人称“张十二山人”。